Πιλάφι με αμύγδαλα και χειμωνιάτικες ρίζες
Ένα φίνο συνοδευτικό για το τραπέζι της γιορτής. Το υπέροχο άρωμα από το καρδάμωμο και το γαρύφαλο και η πλούσια γεύση από το βούτυρο το κάνουν τόσο νόστιμο που τρώγεται και μόνο του!
1 φλιτζ. τσαγιού κυβάκια καρότου , 1 φλιτζ. τσαγιού κυβάκια παντζαριού , 1/2 φλιτζ. τσαγιού κυβάκια ρέβας , 2 κουτ. σούπας ελαιόλαδο , 1 κουτ. γλυκού μέλι , 1 κουτ. σούπας χυμός λεμονιού, 2 κουτ. σούπας αιγοπρόβειο βούτυρο (αυτό στο βάζο) + λίγο ακόμη, λιωμένο, για τη φόρμα, 1 1⁄2 φλιτζ. τσαγιού ρύζι μπασμάτι ή άλλο μακρύκοκκο ρύζι για πιλάφι , 1 μέτριο ξερό κρεμμύδι, ψιλοκομμένο , 1 μικρό ξυλάκι κανέλα , 1 καρφάκι γαρίφαλο , 2 σπόροι καρδάμωμο (ολόκληρες κάψες) , 1 1⁄2 κουτ. σούπας μαύρες σταφίδες , 1 κουτ. γλυκού ξύσμα λεμονιού , 150 γρ. ασπρισμένα αμύγδαλα, καβουρδισμένα στον φούρνο στους 150°C, για 15 λεπτά , αλάτι, φρεσκοτριμμένο πιπέρι
Για να φτιάξουμε το πιλάφι με αμύγδαλα, ξεκινάμε προθερμαίνοντας τον φούρνο στους 150°C, κατά προτίμηση στη λειτουργία του αέρα.Στρώνουμε ένα μεγάλο ταψί με λαδόκολλα και απλώνουμε εκεί τα κυβάκια καρότου, παντζαριού και ρέβας. Αλατοπιπερώνουμε, ρίχνουμε το ελαιόλαδο, το μέλι και τον χυμό λεμονιού, ανακατεύουμε και απλώνουμε ομοιόμορφα τα κυβάκια. Ψήνουμε για 20 λεπτά.Σε μέτρια κατσαρόλα λιώνουμε το βούτυρο σε μέτρια προς δυνατή φωτιά και σοτάρουμε το ρύζι με το κρεμμύδι για 5 λεπτά. Χαμηλώνουμε τη φωτιά και συνεχίζουμε το σοτάρισμα για άλλα 15 λεπτά, μέχρι να ξανθύνει ελαφρά το ρύζι, αλλά να μη σκουρύνει.Ρίχνουμε τα μπαχαρικά, τις σταφίδες και 3 1⁄2 φλιτζ. τσαγιού ζεστό νερό, αφήνουμε να πάρει μία βράση και χαμηλώνουμε τη φωτιά. Σιγομαγειρεύουμε με ξεσκέπαστη κατσαρόλα για περίπου 15 λεπτά ή μέχρι να γίνει το ρύζι και να σωθεί το υγρό. Αφαιρούμε τα μπαχαρικά (θα έχουν ανέβει όλα στην επιφάνεια, αν δεν κουνήσουμε την κατσαρόλα στη διάρκεια του μαγειρέματος).Αποσύρουμε από τη φωτιά, προσθέτουμε τις ψημένες ρίζες, το ξύσμα και τα μισά αμύγδαλα και ανακατεύουμε. Μεταφέρουμε το πιλάφι στη βουτυρωμένη φόρμα του κέικ και πιέζουμε λίγο με ένα κουτάλι. Σκεπάζουμε με καθαρή πετσέτα και αφήνουμε για 4-5 λεπτά.Ξεφορμάρουμε το πιλάφι σε πιατέλα, σκορπίζουμε από πάνω τα υπόλοιπα αμύγδαλα και σερβίρουμε.
Αμύγδαλα,Λαχανικά,Ρύζι